खप्तड गोल्डकप : मनाङ विजयी  
मनाङ मर्स्याङ्दी क्लबले पाँचौं संस्करणको मुख्यमन्त्री सुदूरपश्चिम खप्तड गोल्डकप फुटबलमा विजयी सुरुआत गरेको छ ।
धनगढी — मनाङ मर्स्याङ्दी क्लबले पाँचौं संस्करणको मुख्यमन्त्री सुदूरपश्चिम खप्तड गोल्डकप फुटबलमा विजयी सुरुआत गरेको छ ।धनगढी रंगशालामा बिहीबार उद्घाटन खेलमा मनाङले भारतको दिल्ली फुटबल क्लबलाई २–१ गोलले पराजित गरेको थियो । जितसँगै मनाङले सेमिफाइनल पक्का गरेको छ ।मनाङलाई जित दिलाउन अञ्जन विष्ट र विमल रानाले गोल गरे । दिल्लीबाट कृष्णले एक गोल फर्काए । पहिलो हाफ गोलरहित बनेको थियो । खेलको ६९ औं मिनेटमा कृष्णले गोल गर्दै दिल्लीलाई सुरुआती अग्रता दिलाए । ७८ औं मिनेटमा मनाङ कप्तान अञ्जनले गोल गरेर खेल १–१ को बराबरीमा ल्याए । विमलले खेलको ८० औं मिनेटमा गोल थप्दै मनाङको जित २–१ ले पक्का गरेका थिए ।सुदूरपश्चिम–११ स्पोर्टस क्लबले आयोजना गरेको प्रतियोगितामा १० टिमको सहभागिता छ ।शुक्रबार वाग्मती युथ क्लब र एनआरटीबीच प्रतिस्पर्धा हुनेछ । विजेताले २१ लाख र उपविजेताले १० लाख रुपैयाँ पुरस्कार प्राप्त गर्नेछन् ।